James Cameron

James Francis Cameron (fæddur þann 16. ágúst árið 1954) er kanadískur leikstjóri, framleiðandi, handritshöfundur og uppfinningamaður. Hann er frægur fyrir að hafa skrifað og leikstýrt The Terminator, Aliens, Terminator 2: Judgment Day, The Abyss, True Lies, Titanic og Avatar. Hann leikstýrði einnig nokkrum heimildarmyndum á tímanum á milli Titanic og Avatar. Hann hefur einnig þróað margar neðansjávarkvikmyndavélar og einnig háþróaðar þvívíddar myndavélar.  

James Cameron er sá leikstjóri sem á tekjuhæstu kvikmynd allra tíma. Árið 1998 náði kvikmyndin Titanic metinu og hélt því allt til ársins 2010 þegar Avatar sló það met en sú mynd er einnig eftir James Cameron.  

Flokkur:Kanadískir kvikmyndaleikstjórar
Flokkur:Óskarsverðlaunahafar í flokki besta leikstjóra